Държавен вестник, бр. 58, 2019 г., стр. 31

БРОЙ  58	
Д Ъ Р Ж А В Е Н  В Е С Т Н И К 	
СТР.  31  
(6) В случай че несъответствията по ал. 4 
не са отстранени в определения срок, висше-
то училище не регистрира специализанта, за 
което уведомява базата за обучение.
(7) Когато специализантът се обучава по 
неклинична специалност, висшето училище, 
издало заповедта за провеждане на обучението, 
регистрира специализанта и издава книжката 
за специализация.
(8) Военномедицинската академия ре-
гистрира специализанта, обучаващ се по 
военномедицинска специалност, и издава 
книжката за специализация по военномеди-
цинските специалности.
Чл. 15. (1) Теоретичното обучение се про-
вежда в редовна форма, а ако е предвидено 
в учебната програма, може да се провежда и 
дистанционно.
(2) Практическото обучение по клиничните 
специалности се провежда на пълно работно 
време съобразно характера на дейностите 
по съответната специалност. Обучението се 
осъществява чрез личното участие на специ-
ализанта в дейностите, извършвани в базата 
за обучение, като той носи отговорност за 
извършваната от него дейност в съответствие 
с действащите медицински стандарти и пра-
вилата за добра медицинска практика.
(3) Трудовото възнаграждение на специ-
ализанта, получавано за извършваната от 
него дейност, не може да бъде по-малко от 
минималния месечен размер на осигури-
телния доход за съответната икономическа 
дейност и квалификационна група професии, 
определен със закона за бюджета на държав-
ното обществено осигуряване за съответната 
календарна година.
(4) Трудовото възнаграждение на специ-
ализантите, приети на места, финансирани от 
държавата по реда на чл. 46, ал. 5, не може 
да бъде по-малко от две минимални работни 
заплати за страната. За специализантите по 
„Обща медицина“, приети на такива места, 
трудовото възнаграждение не може да бъде 
по-малко от 1,8 пъти минималния месечен 
размер на осигурителния доход за съответната 
икономическа дейност и квалификационна 
група професии, определен със закона за бю-
джета на държавното обществено осигуряване 
за съответната календарна година, а за спе-
циалностите, определени по реда на чл. 42б, 
ал. 2, не може да бъде по-малко от размера, 
определен със заповедта по чл. 42б, ал. 2.
(5) Практическото обучение по неклинич-
ните специалности се извършва съобразно 
утвърдената учебна програма.
(6) Колоквиумите, предвидени в учебната 
програма, се провеждат пред комисия, оп-
ределена със заповед на ректора на висшето 
училище, регистрирало специализанта, или на 
определено от него длъжностно лице, която 
се състои от най-малко двама членове.
Чл. 16. (1) Обучението за придобиване на 
специалността „Обща медицина“ е повече с 
практическа, отколкото с теоретична насо-
ченост. То се провежда съобразно учебната 
програма за срок от три години, от които 
теоретично обучение – не повече от 8 месе-
ца, и практическо обучение – не по-малко от  
28 месеца.
(2) В продължителността на практическо-
то обучение по ал. 1 се включват най-малко 
6 месеца обучение в лечебно заведение за 
болнична помощ, получило одобрение от 
министъра на здравеопазването за обучение, 
и най-малко 6 месеца – в амбулатория за 
първична медицинска помощ, получила одоб­
рение от министъра на здравеопазването за 
обучение по „Обща медицина“.
(3) Теоретичното обучение по ал. 1 може 
да се провежда в редовна или дистанционна 
форма. Висшите училища организират провеж-
дането на дистанционната форма на обучение 
въз основа на учебна документация, разрабо-
тена в съответствие с учебната програма за 
специалност „Обща медицина“ и с Наредбата 
за държавните изисквания за организиране 
на дистанционна форма на обучение във 
висшите училища, приета с Постановление 
№ 292 на Министерския съвет от 2004 г. (ДВ, 
бр. 99 от 2004 г.).
Чл. 17. (1) Базите за обучение обявяват 
целогодишно, включително на интернет 
страниците си, свободните длъжности за 
специализанти, които могат да бъдат: „лекар, 
специализант по …“, „фармацевт, специализант 
по …“, „медицинска сестра, специализант по 
…“, „акушерка, специализант по …“, „фелдшер, 
специализант по …“, „рехабилитатор, специ-
ализант по …“, „инспектор по обществено 
здраве, специализант по …“. За останалите 
медицински специалисти и за лицата с неме-
дицинско образование се обявява подходяща 
за тях длъжност за специализант.
(2) В 14-дневен срок базите за обучение 
уведомяват Министерството на здравеопаз-
ването за обявените от тях свободни длъж-
ности за специализанти. Министерството 
на здравеопазването публикува на интернет 
страницата си постъпилата информация за 
свободни длъжности за специализанти.
(3) Заемането на длъжностите по ал. 1 
се извършва след провеждане на конкурс 
по реда на Кодекса на труда с изключение 
на длъжностите за специализанти по „Обща 
медицина“, за които може да не се провежда 
конкурс.
(4) Времето, през което медицинските 
и немедицинските специалисти работят по 
клинична специалност в база за обучение на 
основание, различно от посоченото в чл. 11, 
ал. 1, не се зачита за обучение за придобиване 
на специалност.